Kevätlaulu (Erkko)
Aurinko nyt taivahalla
 Korkealla paistavi,
 Järven aalto vaaruvalla
 Loistehella loiskuvi.
 Nurmi kukkivi,
 Kukat poimivi
 Lapsilauma päänsä seppeleiksi.

 Leivo liehuu korkealla
 Päämme päällä, laulaen;
 Pääsky pieni räystäs-alla
 Visertääpi, laittaen
 Pesän valmihin,
 Jossa sittemmin
 Voipi perheinensä asustella.

 Västäräkit hyppelevät
 Piipittäen pelloilla,
 Peipot myöskin lentelevät,
 Punarinnat, ahoilla;
 Käki kukkuvi,
 Kunnes nukkuvi,
 Kaikki muutkin linnut laulelevat.

 Ruohoa syö lammas-sarja
 Ahomailla hyppien,
 Metsäss’ alkaa sarvikarja
 Kuljeskella, etsien
 Ruokaa näljissään,
 Paimen perässään
 (Susi näet myöskin voisi tulla).

 Lapset leikkii nurmikolla,
 Painivatkin pauhaten,
 Pallot lentää paukunnolla
 Ilmahan nyt suhisten.
 Kaikki vanhatkin,
 Niinkuin nuoretkin
 Iloitsevat; ompihan nyt kevät.

 Nuorna ollen elämässä
 Nauti riemut keväimen,
 Kuitenkin myös sanat tässä
 Arvoisat nää muistaen:
 Kevät kuluvi:
 Syksy joutuvi
 Tämän kauniin ajan kadotessa.

Ruuti E[rkko].

Lähde: Ilmarinen 11.6.1879.

Elias Erkko
Runot
Ilmarinen
1879